A la muerte de Sechismundo-Augusto, o zaguer d'os Jajellons en 1572, cal trobar atro  sobirán. O primato de Polonia ye nombrato interrei mientres miran en o estranchero, (como será costumbre dica meyatos d'o sieglo XVIII). En 1573 esleyen a lo francés Enrique de Vallois, que abandona, por o que dimpués trigan a Esteban Bathory, voibod de Transilvania, que en 1575 bence a lo emperador Maximilián II. Lo sucederá Sechismundo III Vasa (1587-1632), sueco pero fillo d'una mai jajellón y catolico, e dimpués Ladislau IV (1632-1648).